rejauldu/bengali-wikipedia huggingface dataset:
রক্সি সিনেমা হল কলকাতার এসপ্ল্যানেড অঞ্চলে অবস্থিত একটি সিঙ্গল স্ক্রিন সিনেমা হল।   ইতিহাস  রক্সি সিনেমা হল স্থাপিত হয়েছিল একটি অপেরা হাউস হিসেবে। ১৯৪০-এর দশকের গোড়ার দিকে এই অপেরা হাউসটিকে সিনেমা হলে রূপান্তরিত করা হয়। হলটিতে একটি উঁচু ব্যানিস্টার ছিল। তবে সিনেমা হলে রূপান্তরিত করার সময় স্টেজ উচ্চতা হ্রাস করে দেওয়া হয়। ১৯৪১ সালে এই হলে প্রথম যে চলচ্চিত্রটি প্রদর্শিত হয়, সেটি ছিল অশোক কুমার অভিনীত নয়া সংসার। অশোক কুমার অভিনীত কিসমত ছবিটি দেখতে নেতাজি সুভাষচন্দ্র বসু এই হলে এসেছিলেন। ওই ছবিটি রক্সিতে ১০৮ সপ্তাহ চলেছিল।  ২০০৫ সালে হলের মালিকপক্ষের পক্ষ থেকে হলটি সংস্কার করা হয়। ২০১১ সালে কলকাতা পৌরসংস্থা রাজস্ব বাকি রাখার জন্য এই হল দখল করে নেয়।   বর্তমান পরিস্থিতি  ২০১২ সালের জুলাই মাসের অবস্থা অনুসারে, বেঙ্গল প্রোপার্টিজ প্রাইভেট লিমিটেড এই হলের মালিক। হলটি বর্তমানে চালু আছে। হলে এসি টাওয়ার, ডলবি ডিজিটাল সাউন্ড ও ২কে প্রোজেকশন সিলভার স্ক্রিনের সুবিধা পাওয়া যায়। হলের আসন সংখ্যা ৭৩০।   আরও দেখুন   কলকাতার সিনেমা হল   তথ্যসূত্র   বিষয়শ্রেণী:কলকাতার প্রেক্ষাগৃহ
thumb|upright|alt=The Space Shuttle Columbia launching on the first Space Shuttle mission|প্রথম (আংশিক) পুনর্ব্যবহারযোগ্য মহাশূন্যে উৎক্ষেপণ ব্যবস্থা স্পেস শাটল কলম্বিয়ার ১৯৮১ সালে (এসটিএস -১) প্রথম উৎক্ষেপণের দৃশ্য। পুনর্ব্যবহারযোগ্য উৎক্ষেপণ ব্যবস্থাটি একটি উৎক্ষেপণ ব্যবস্থা, যা উৎক্ষেপণ পর্যায়ের কিছু বা সমস্ত উপাদান পুনরায় ব্যবহারে সক্ষম। আজ অবধি বেশ কয়েকটি সম্পূর্ণভাবে পুনর্ব্যবহারযোগ্য উপ-কক্ষপথীয় ব্যবস্থা ও আংশিক পুনরায় ব্যবহারযোগ্য কক্ষপথীয় ব্যবস্থা উড্ডয়ন করেছে।  স্পেস শাটল (১৯৮১ সালে) হল কক্ষপথে পৌঁছানো প্রথম পুনঃব্যবহারযোগ্য যান, যা ব্যয়বহুল উৎক্ষেপণ ব্যবস্থার তুলনায় উক্ত উৎক্ষেপণে ব্যয় হ্রাস করার লক্ষ্যমাত্রা অর্জন করতে ব্যর্থ হয়।  একবিংশ শতাব্দীতে, বেশ কয়েকটি সক্রিয় প্রবর্তক সহ পুনরায় ব্যবহারযোগ্য উৎক্ষেপণ ব্যবস্থায় বাণিজ্যিক আগ্রহ যথেষ্ট বৃদ্ধি পেয়েছে। স্পেসএক্সের সিইও ইলন মাস্ক বলেন যে কেউ যদি বিমানের মতো রকেটকে কীভাবে পুনরায় ব্যবহার করা যায়, তা যদি বুঝতে পারেন তবে মহাকাশে প্রবেশের ব্যয় একশো ভাগ মতো হ্রাস পাবে।  স্পেসএক্সের ফ্যালকন ৯ রকেটে পুনরায় ব্যবহারযোগ্য প্রথম পর্যায় ও ক্যাপসুল (ড্রাগন উড়ানের জন্য) এবং ব্যয়যোগ্য দ্বিতীয় পর্যায়ে রয়েছে। স্পেসশিপ সংস্থা পুনর্ব্যবহারযোগ্য উপ-কক্ষপথীয় স্পেস প্লেনসমূহ উৎক্ষেপণ করেছে এবং উপ-কক্ষপথীয় ব্লু অরিজিন নিউ শাপার্ড রকেটে পুনরুদ্ধারযোগ্য প্রথম পর্যায়ে ও ক্রু ক্যাপসুলসমূহ রয়েছে। পুনরায় ব্যবহারযোগ্য উৎক্ষেপণ ব্যবস্থার তালিকা  প্রতিষ্ঠান  যান  রাষ্ট্র  ধরন  অবস্থা  মন্তব্য ব্লু অরিজিন  নিউ শেপার্ড  যুক্তরাষ্ট্র  উপ-কক্ষপথীয়  উন্নয়নাধীন  সম্পূর্ণ পুনরায় ব্যবহারযোগ্য ব্লু অরিজিন  নিউ গ্লেন  যুক্তরাষ্ট্র  কক্ষপথ  উন্নয়নাধীন  প্রথম পর্যায়টি পুনরায় ব্যবহারযোগ্যইসরোআরএলভি-টিডিভারতউপ-কক্ষপথীয়প্রকল্পসাফল্যের সাথে উড়ানের পরীক্ষা করা হয়েছে, সম্পূর্ণ পুনরায় ব্যবহারযোগ্য ভার্জিন গ্যালাকটিক  স্পেসশিপ টু  যুক্তরাষ্ট্র  উপ-কক্ষপথীয়  প্রোটোটাইপ  মহাকাশ পর্যটনের জন্য নকশা করা। সম্পূর্ণভাবে পুনরায় ব্যবহারযোগ্য স্পেস এক্স  ফ্যালকন ৯  যুক্তরাষ্ট্র   কক্ষপথ  পরিচালনাগত  প্রথম পর্যায় ও ফেয়ারিং পুনরায় ব্যবহারযোগ্য। স্পেস এক্স  ফ্যালকন হেভি  যুক্তরাষ্ট্র  কক্ষপথ  পরিচালনাগত  কোর, সাইড বুস্টার ও ফায়ারিং পুনরায় ব্যবহারযোগ্য। স্পেস এক্স স্টারশিপ যুক্তরাষ্ট্র কক্ষপথ প্রোটোটাইপ সম্পূর্ণ পুনরায় ব্যবহারযোগ্য   তথ্যসূত্র  বহিঃসংযোগ   উড্ডয়ন ও কক্ষপথে স্পেস শাটলের চিত্র (ভিজ্যুয়াল ডিকশনারি - কিউএইন্টারটার্নেশনাল)) লুনার ল্যান্ডার মডিউল  বিষয়শ্রেণী:মহাকাশযান প্রচালন বিষয়শ্রেণী:পুনরায় ব্যবহারযোগ্য উৎক্ষেপণ ব্যবস্থা বিষয়শ্রেণী:মহাকাশ উৎক্ষেপণ যান
Which merge template should I use?    – to merge at least two together at an unspecified location   – to merge the contents of the tagged article into the specified article.   – the opposite of ; the contents of the specified article should be merged into the tagged article.   Usage  Tagging a single page is simple:     By default, the  link on the template links to the top of the destination page's talk page. To specify which section, or to name a different talk page entirely, use the  parameter:     To name other pages to be merged, simply separate them with a vertical pipe. You can add up to 20 articles to be merged:     These templates will add tagged articles to :Category:Articles to be merged, while non-articles (files, templates, etc.) will be added to :Category:Items to be merged.   Notes   If you want to propose merging a category, you must do so at Wikipedia:Categories for discussion, using the specific templates available there.   If you want to propose merging a template, you must do so at Wikipedia:Templates for discussion, using the specific templates available there.   Do not add the namespace to the names of the pages.   For example, write , not .   Do not link to the pages with square brackets.   For example, write , not .   The date will not be shown in the box. Do not be concerned about this. It is used when grouping tagged pages together into categories by date.  বিষয়শ্রেণী:একীকরণ টেমপ্লেট বিষয়শ্রেণী:মুদ্রণ বহির্ভূত
চুঙ্গাপুড়া পিঠা বা চুঙ্গা পিঠা বাংলাদেশের সিলেট অঞ্চলের একটি প্রাচীন ঐতিহ্যবাহী পিঠা। চুঙ্গাপিঠা তৈরির প্রধান উপকরণ ঢলু বাঁশ ও বিন্নি ধানের চাল (বিরইন ধানের চাল) হলেও বিন্নি চাল, দুধ, চিনি, নারিকেল, ঢলুবাঁশ  ও চালের গুঁড়া দিয়ে তৈরি এই খাবারটি সিলেটের একটি নিজস্ব এবং ঐতিহ্যবাহী খাবার হিসেবে সুপরিচিত।   ঐতিহ্য thumb|বাঁশ পুড়িয়ে চুঙ্গা পিঠা বানানো হচ্ছে বাংলাদেশে এক সময় বাজারে মাছের মেলা বসতো। সেসব মেলা থেকে মাছ কিনে অথবা হাওর-নদী হতে বড় বড় মাছ (রুই, কাতলা, চিতল, বোয়াল, পাবদা, কই, মাগুর) ধরে নিয়ে এসে হাল্কা মসলা দিয়ে ভেজে (আঞ্চলিক ভাষায় মাছ বিরান) চুঙ্গাপুড়া পিঠা খাওয়া সিলেট অঞ্চলের একটি অন্যতম ঐতিহ্য ছিল। বাড়িতে মেহমান বা নতুন জামাইকে শেষ পাতে চুঙ্গাপুড়া পিঠা, মাছ বিরান আর নারিকেলের ও কুমড়ার মিঠা, বা রিসা পরিবেশন না করা যেন লজ্জার বিষয় ছিল।  এক সময় সিলেটের পাহাড়ি আদিবাসীরা বাঁশ কেটে চুঙ্গা বানিয়ে এর ভেতর ভেজা চাল ভরে তৈরি করত এক ধরনের খাবার। ধীরে ধীরে এ খাবার পাহাড়িদের কাছ থেকে সিলেটবাসীদের কাছে চলে আসে। সময়ের পরিক্রমায় চুঙ্গা দিয়ে তৈরি করা এই খাবার এখন চুঙ্গা পিঠা নামে বহুল পরিচিত।   রন্ধন প্রণালী  thumb|থালাভরতি চুঙা পিঠা চুঙ্গাপিঠা বানানোর জন্য ঢলুবাঁশ অবশ্যই প্রয়োজন। ঢলুবাঁশে এক প্রকার তৈলাক্ত রাসায়নিক পদার্থ থাকে যা আগুনে বাঁশের চুঙ্গাকে না পোড়াতে সাহায্য করে। ঢলুবাঁশের ভিতরে বিন্নি চাউল ধোয়ে কলাগাছের পাতা প্যাঁচালো ভাবে ঢুকিয়ে তার মধ্যে বিন্নি চাল ভর হয়। অতঃপর খড় (নেরা বা খের) দিয়ে আগুনে পুড়িয়ে এই চুঙাপুড়া পিঠা তৈরি করা হয়। ঢলুবাঁশে অত্যধিক রস থাকায় আগুনে না পুড়ে ভিতরের পিঠা আগুনের তাপে সিদ্ধ হয়। ঢলুবাঁশের চুঙ্গা দিয়ে ভিন্ন স্বাদের পিঠা তৈরি করা করা হয়ে থাকে। কোনো কোনো জায়গায় চুঙ্গার ভেতরে বিন্নি চাল, সাথে দুধ, চিনি, নারিকেল ও চালের গুঁড়া দিয়ে পিঠা তৈরি করা হয়।  পিঠা তৈরি হয়ে গেলে মোমবাতির মতো চুঙ্গা থেকে পিঠা আলাদা হয়ে যায়।  পরিবেশন গোলাকার আকৃতির ঐতিহ্যবাহী এই পিঠা দুধের মালাই, খেজুরের গুড় ও দুধের সর দিয়ে পরিবেশন করা হয়। বিভিন্ন ধরনের মাছ, যেমন-  রুই-কাতলা, বোয়াল, চিতল, পাবদা, কই, মাগুর মাছ হালকা মসলায় ভেজে তৈরি মাছ বিরাণেও চুঙ্গা পিঠা খাওয়া হয়।   আরো দেখুন   পিঠা  বাংলাদেশি রন্ধনশৈলী।   তথ্যসূত্র   বিষয়শ্রেণী:মিষ্টি পিঠা বিষয়শ্রেণী:ঝাল পিঠা বিষয়শ্রেণী:সিলেটি রন্ধনশৈলী বিষয়শ্রেণী:নারকেল ধারণকারী খাদ্য বিষয়শ্রেণী:অসমীয়া রন্ধনশৈলী বিষয়শ্রেণী:পুরভরা খাবার বিষয়শ্রেণী:পিঠা
বামুনিয়া ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।  প্রশাসনিক এলাকা এর উত্তরে গমনাতী ইউনিয়ন দক্ষিণে বোড়াগাড়ী ইউনিয়ন, পূর্বে পাঙ্গা মটুকপুর, পশ্চিমে জোড়াবাড়ি ইউনিয়ন ।  বামুনিয়া ইউনিয়নটি ৩টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।  মৌজা সমূহ-  মৌজা বামুনিয়া  বারবিশা  বামুনিয়া  খামার বামুনিয়া  ইতিহাস শত বছরের কাল পরিক্রমায় বামুনিয়া  ইউনিয়নে অবস্থিত  পঞ্চবটী আশ্রম  রয়েছে।  জনসংখ্যা বামুনিয়া ইউনিয়নের মোট জনসংখ্যা = ২২,০৩৩ জন।  শিক্ষা এ ইউনিয়নের শিক্ষার হার ৬৮%। ইউনিয়নের বর্তমানে সরকারী প্রাথমিক বিদ্যালয়- ১১,  উচ্চ বিদ্যালয়ঃ০১টি, মাদ্রাসা-০১টি আছে, ১ টি নিম্ন মাধ্যমিক বালিকা বিদ্যালয় আছে  অর্থনীতি বামুনিয়ার অর্থনীতি বেশ সমৃদ্ধ প্রচীন কাল থেকেই। এখানকার প্রধান ফসল ধান, তাছাড়াও গম, পাট, তামাক, ভুট্টা, ইত্যাদি   উল্লেখযোগ্য ব্যক্তি   তথ্যসূত্র  বহিঃসংযোগ  বামুনিয়া ইউপি অফিসিয়াল ওয়েবসাইট  বিষয়শ্রেণী:ডোমার উপজেলার ইউনিয়ন
ওয়েস্ট ইন্ডিজ নারী ক্রিকেট দল ২০২১ সালের নভেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য পাকিস্তান সফর করে। সিরিজের ম্যাচগুলো উভয় দলের জন্য জিম্বাবুয়েতে অনুষ্ঠিত ২০২১ নারী ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়। ২০২১ সালের ৩ নভেম্বর ওয়েস্ট ইন্ডিজ দল পাকিস্তানে পৌঁছায়, যেখানে দলের সদস্যদের নিরাপত্তার জন্য ৬০০-এর অধিক নিরাপত্তা কর্মী নিয়োগ করা হয়।  সিরিজ শুরু হওয়ার আগে পাকিস্তান দলের ছয় জন খেলোয়াড়ের দেহে কোভিড-১৯ ধরা পড়ে, কিন্তু পাকিস্তান ক্রিকেট বোর্ড (পিসিবি) প্রথম ম্যাচের জন্য একটি দল গড়া সম্ভব হবে বলে নিশ্চিত করে। অধিনায়ক জাভেরিয়া খান ও ডায়ানা বেগ প্রথম ম্যাচের দল থেকে ছিটকে যান, যে কারণে সিদরা নওয়াজকে প্রথম ম্যাচের জন্য পাকিস্তানের অধিনায়ক হিসেবে ঘোষণা করা হয়।  সিরিজে ওয়েস্ট ইন্ডিজ দল ৩-০ ব্যবধানে জয়ী হয়।  দলীয় সদস্য  জাভেরিয়া খান (অধি.)  আইমান আনোয়ার  আনাম আমিন  আয়েশা জাফর  আলিয়া রিয়াজ  ইরাম জাভেদ  ওমাইমা সোহেল  কাইনাত ইমতিয়াজ  ডায়ানা বেগ  নাশরা সন্ধু  নিদা দার  ফাতিমা সানা  মাহম তারিক  মুনিবা আলি (উই.)  রামিন শামিম  সাদিয়া ইকবাল  সিদরা আমিন  সিদরা নওয়াজ (উই.) স্তাফানি টেলর (অধি.)  আনিসা মোহাম্মদ (সহ-অধি.)  আলিয়াহ অ্যালেইন  কিয়ানা জোসেফ  কিশোনা নাইট  কিসিয়া নাইট (উই.)  ডিয়ান্ড্রা ডটিন  রাশাদা উইলিয়ামস (উই.)  শাকিরা সেলমান  শামিলিয়া কনেল  শিনেল হেনরি  শেডিন নেশন  শেনেতা গ্রিমন্ড  শেমেইন ক্যাম্পবেল (উই.)  হেইলি ম্যাথিউস কারিশমা রামহরক, চেরি-অ্যান ফ্রেজার ও শাবিকা গজনবিকে রিজার্ভ খেলোয়াড় হিসেবে ওয়েস্ট ইন্ডিজ দলে রাখা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:২০২১-এ পাকিস্তানি ক্রিকেট বিষয়শ্রেণী:২০২১-এ ওয়েস্ট ইন্ডিয়ান ক্রিকেট ওয়েস্ট ইন্ডিজ ২০২১–২২ বিষয়শ্রেণী:ওয়েস্ট ইন্ডিজ ক্রিকেট দলের পাকিস্তান সফর
আলাতুর লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২১৬,৩৫১ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার পালঘাট জেলার দক্ষিণ দিক ও ত্রিশূর জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷   ইতিহাস  আলাতুর লোকসভা কেন্দ্রটি পুনর্বিন্যাসের মাধ্যমে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে দুটি বিধানসভা কেন্দ্র (তরূর, চেলকরা) তফসিলী জাতিদের জন্য সংরক্ষিত।   তরূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি তফসিলী জাতিদের জন্য সংরক্ষিত আসন৷  চিত্রুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন।  নেন্মারা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷  আলাতুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র। এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷  চেলকরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি ত্রিশূর জেলায় অবস্থিত৷ এটি তফসিলী জাতিদের জন্য সংরক্ষিত আসন৷  কুন্নমকুলম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷  বড়কাঞ্চেরি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
সোনিকা কালীরামনফ্রেমহীনস্বর্ণ মন্দিরে সোনিকা কালীরামনজন্ম১১ই জুন ১৯৮৩ (1983-06-11) (বয়স ৩৯)দিল্লি, ভারতজাতীয়তাভারতীয়পেশাক্রীড়াবিদ ( কুস্তিগির)পরিচিতির কারণকুস্তিউল্লেখযোগ্য কাজপ্রথম ভারতীয় মহিলা কুস্তিগির ভারত কেশরীশিরোনামপ্রথম ভারতীয় মহিলা কুস্তিগিরপিতা-মাতাচাঁদগী রাম (পিতা)ওয়েবসাইটsonikakaliraman.com   সোনিকা কালীরামন হলেন একজন ভারতীয় মহিলা পেশাদার কুস্তিগির, যিনি ২০০১ সালে ভারত কেশরী দঙ্গলে ভারত কেশরী খেতাব জিতেছিলেন। তিনি ২০১১ সালে জনপ্রিয় রিয়েলিটি শো বিগ বস- এর একজন প্রতিযোগী ছিলেন।   ব্যক্তিগত জীবন  কালীরামন প্রাক্তন কুস্তিগির চাঁদগি রামের (মাস্টার চাঁদগিরাম) কন্যা। তিনি তাঁর বাবার দ্বারা প্রশিক্ষিত ছিলেন। চাঁদগিরাম সর্বদা তাঁর চার কন্যাকে কুস্তিগির করার স্বপ্ন দেখতেন। এমনকি তাঁকে সামাজিক রীতিনীতির বিরুদ্ধে এবং ভারতীয় কুস্তি ফাউন্ডেশনের সাথে বহু বছর ধরে লড়াই করতে হয়েছিল। তিনি ২০০০ সালে এশিয়ান মহিলা কুস্তি চ্যাম্পিয়নশিপে সোনা জিতেছিলেন।  তাঁর ভাই জগদীশ কালীরামনও একজন কুস্তিগির। সোনিকা মার্কিন যুক্তরাষ্ট্রের ব্যবসায়ী সিদ্ধার্থ মালিককে বিয়ে করেন।  সোনিকা অভিযোগ করেছেন যে ১৯৯৮ - ৯৯ সালে যখন তিনি একটি জুনিয়র সাব-টিমের অংশ হিসাবে পোল্যান্ড ভ্রমণ করেছিলেন, তখন সেখানকার প্রশিক্ষক তাঁকে যৌন হয়রানি করেছিলেন। তিনি তাঁর বাবাকে এবং ডিব্লিউএফআই সভাপতি জিএস মান্ডারের কাছে অভিযোগ করেছিলেন। যাইহোক, জিএস মান্ডার এই বিবৃতিগুলি খণ্ডন করেছেন এবং আরও বলেছেন যে তিনি সোনিকার বিরুদ্ধে মানহানির মামলা করবেন।   কর্মজীবন  সোনিকা ২০০ জন ভারতীয় মহিলার মধ্যে একজন, যাঁরা পেশাদারভাবে কুস্তি করেন। তিনি ৫০ জন ভারতীয় মহিলার একজন যাঁরা আন্তর্জাতিকভাবে ভারতের প্রতিনিধিত্ব করেছেন। তিনি ২০০০ সালে এশিয়ান মহিলা কুস্তি চ্যাম্পিয়নশিপে স্বর্ণপদক জিতেছিলেন।  ২০০৯ সালের আগস্ট মাসে, তিনি ফিয়ার ফ্যাক্টর: খতরোঁকে খিলাড়ি (মরশুম ২) এ অংশগ্রহণ করেন এবং বিগ বস ৫- এ অংশগ্রহণ করেন।  তিনি বাদ পড়ার পর জাতীয় স্কোয়াডে নির্বাচনের জন্য ওপেন ট্রায়ালের দাবি করেছিলেন।   টেলিভিশন  বছর দেখায় ভূমিকা চ্যানেল ২০০৯ ফিয়ার ফ্যাক্টর: খতরোঁকে খিলাড়ি প্রতিযোগী কালার টিভি ২০১১ বিগ বস  প্রতিযোগী কালার টিভি   আরও দেখুন    ২০০৬ এশিয়ান গেমসে কুস্তি  জোর কা ঝটকা: টোটাল ওয়াইপআউট   তথ্যসূত্র   বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:দিল্লির নারী ক্রীড়াবিদ বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রীড়া কুস্তিগির
পাচোরা () ভারতের মহারাষ্ট্র রাজ্যের জলগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬১ মিটার (৮৫৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পাচোরা শহরের জনসংখ্যা হল ৪৫,৩৪৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে পাচোরা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
বিবেকানন্দ শঙ্কর পাতিল ভারতের কৃষক ও ওয়ার্কার্স পার্টির একজন রাজনীতিবিদ  এবং কর্ণালা স্পোর্টস একাডেমির প্রতিষ্ঠাতা।  পাতিল তিন মেয়াদে মহারাষ্ট্র বিধানসভায় পানভেল আসনের প্রতিনিধিত্ব করেছিলেন।  পানভেল বিভক্ত হওয়ার পর তিনি উরান আসনের প্রতিনিধিত্ব করেছেন।   তিনি ২০১৪ সালে উরান থেকে বিধানসভা নির্বাচনে শিবসেনা দলের মনোহর ভোয়ারের কাছে হেরে যান। নির্বাচনের পরে, তিনি প্রতিদ্বন্দ্বী রাজনীতিবিদ প্রশান্ত ঠাকুরের বিরুদ্ধে জনস্বার্থ মামলা করার হুমকি দিয়েছিলেন।    তথ্যসূত্র    বহিঃসংযোগ    http://vivekpatil.in   http://www.shekappmc.org/   বিষয়শ্রেণী:জীবিত ব্যক্তি বিষয়শ্রেণী:ভারতের কিষাণ মজদুর পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্র বিধানসভার সদস্য ২০০৯-২০১৪
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। অনালোকিত অতীত ইতিহাসে ভারতীয় মূলনিবাসীরা ও তাদের ধর্ম ভাবনা(যুদ্ধঃ আর্য বনাম আর্য, দাস ও দস্যু)-মনি মোহন বৈরাগী(মতুয়া গবেষক) --- হতে সরাসরি কপি করা। Ashiq Shawon (আলাপ) ১১:০১, ৪ ডিসেম্বর ২০১৭ (ইউটিসি) আর্য জাতি   – (অপসারণের প্রস্তাবনা দেখুনলগ দেখুন) () আবু সাঈদ (আলাপ) ০৪:১৮, ৪ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|right|বাংলা মদের একটি খালি বোতল। বাংলা  হল একটি পাতিত অ্যালকোহলযুক্ত পানীয়। এটি ভারতীয় রাজ্য পশ্চিমবঙ্গে উদ্ভূত হয়েছে। বাংলা প্রধানত জল ও ইথানল সহযোগে তৈরি। ঐতিহ্যগতভাবে, এটি প্রবর্তিত হওয়ার পর থেকে মোলাস ও চাল থেকে পাতন করে তৈরি করা হয়। তবে বর্তমানে গাঁজানো খাদ্যশস্য থেকে বাংলা উৎপাদন করা হয়। বোতল-বন্দি করার আগে ৩-৭ দিনের জন্য ইস্পাতের ট্যাঙ্কে রাখা হয়, মদকে পরিপক্ক করে তুলতে।  এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। উল্লেখযোগ্য বাংলা মদের নাম হল ডায়নামিক,সাকে, রয়্যাল চয়েস, উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।  উপকরণ জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।তবে অনেক সময় ভাত দিয়েও তৈরি করা হয়।  বিপণন ২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।  ২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।   তথ্যসূত্র  বহিঃসংযোগ  বিষয়শ্রেণী:ভারতীয় অ্যালকোহলযুক্ত পানীয় বিষয়শ্রেণী:ভারতীয় পানীয় বিষয়শ্রেণী:ঐতিহ্যবাহী ভারতীয় অ্যালকোহলযুক্ত পানীয়
দন্দিয়া বিদ্রোহ (ইংরাজী ভাষা:Dandiya Rebellion) ১৮শ শতকের শেষদিকে আহোম রাজ্যের বরফুকন দেখাশুনা করা অঞ্চল কামরূপে হওয়া এক বিদ্রোহ। স্বর্গদেউ কমলেশ্বর সিংহর সময়ে হরদত্ত এবং বীরদত্ত নামের দুজন ভাই-কাকা বিদ্রোহের নেতৃত্ব ধরেছিলেন। কোচবিহার এবং বির রাজার গোপন সহযোগিতায় তাঁরা কাছাড়ি, পাঞ্জাবী এবং হিন্দুস্তানী শরনার্থীর একটি দল গঠন করেন এবং নিজেদের স্বাধীন ঘোষণা করে প্রায় গোটা উত্তর গুয়াহাটী অধিকার করেন।  উজনি আসামে বুঢ়াগোহাঁই ব্যস্ত থাকার জন্য বরফুকন তাঁর থেকে সহায়তা পাননি। তাঁর হিন্দুস্তানী সৈন্যের একটি দল এবং সাথে স্থানীয় বেলতলা ও ডিমরুবা রাজার কিছু সৈন্যের সাথে ব্রহ্মপুত্র পার করে বিদ্রোহীরা আক্রমণ করেন। হরদত্ত এবং বীরদত্ত পালাতে সক্ষম হলেও পরে তাঁরা ধরা পরেন এবং মৃত্যুদণ্ড দেওয়া হন। বরফুকনকে এর পুরস্কারস্বরূপ প্রতাপ বল্লভ  উপাধি প্রদান করা হয়েছিল।  তথ্যসূত্র  বিষয়শ্রেণী:আহোম রাজ্য বিষয়শ্রেণী:ভারতের বিদ্রোহ
এলিস বাল্চ অ্যাবট (ফেব্রুয়ারি ১১, ১৮৬৭ - ২৩ ফেব্রুয়ারি, ১৯৩৭) তরুণ পাঠকদের জন্য রচিত কথাসাহিত্যের একজন লেখক ছিলেন।   প্রাথমিক জীবন এবং শিক্ষা  অ্যালিস বাল্চ অ্যাবট নিউ ইয়র্কের ব্রুকলিনে জন্মগ্রহণ করেন এবং নিউ জার্সির ইস্ট অরেঞ্জে বেড়ে ওঠেন, তিনি অ্যাবিয়েল অ্যাবট এবং অ্যালিস মার্চ বাল্চ অ্যাবটের কন্যা। তিনি ডানা হল স্কুলে পড়াশোনা করেন এবং ১৮৮৯ সালে মাউন্ট হলিওক কলেজ থেকে স্নাতক হন। তার ছোট বোন ফ্রান্সিস হোমস অ্যাবট তাকে অনুসরণ করেন এবং ১৮৯৪ সালে একই কলেজ থেকে স্নাতক হন।   কর্মজীবন  অ্যাবট যুব পত্রিকা সেন্ট নিকোলাসের জন্য ছোট গল্প এবং তরুণ পাঠকদের জন্য একটি উপন্যাস লিখেছেন, যার নাম এ ফ্রিগেটস নেমসেক (১৯০১)। তার গল্প "ন্যান মেরিফিল্ডস চয়েস" (১৮৯৪) নিয়ে একজন পর্যালোচক মন্তব্য করেছেন যে মিস অ্যাবট একটি আলোড়ন সৃষ্টিকারী এবং হৃদয়স্পর্শী গল্প তৈরি করেছেন।" তার প্রকাশিত কিছু গল্প ফ্রান্সিস ডে এবং জর্জ এডমন্ড ভেরিয়ান সহ উল্লেখযোগ্য শিল্পীদের দ্বারা চিত্রিত হয়েছে। তিনি একটি সহযোগিতামূলক উপন্যাস, এ নভেলটি নভেল (১৮৮৯) তেও অবদান রেখেছিলেন। তিনি নিউ ইয়র্ক সিটির মাউন্ট হলিওক অ্যালামনা অ্যাসোসিয়েশনে সক্রিয় ছিলেন।   প্রকাশনা    "ডি অ্যান্ড জে" (১৮৯৩)  "ন্যান মেরিফিল্ডস চয়েস" (১৮৯৪)  "বিপ্লবের কন্যা" (১৮৯৫)  "কিভাবে কাজিন মেরিয়ন সাহায্য করেছে" (১৮৯৭)  এ ফ্রিগেটস নেমসেক (১৯০১)  "ফেবের বুদ্ধির গুণে" (১৯০২ ও ১৯০৯)   ব্যক্তিগত জীবন  অ্যাবট ১৯৩৭ সালে ৭০ বছর বয়সে স্টেটেন আইল্যান্ডের নিউ ব্রাইটনে তার বাড়িতে মারা যান।"Deaths" The New York Times (February 25, 1937): 23.   তথ্যসূত্র   বিষয়শ্রেণী:মাউন্ট হলিওক কলেজের প্রাক্তন শিক্ষার্থী বিষয়শ্রেণী:মার্কিন লেখিকা বিষয়শ্রেণী:১৯৩৭-এ মৃত্যু বিষয়শ্রেণী:১৮৬৭-এ জন্ম বিষয়শ্রেণী:মার্কিন নারী শিশুসাহিত্যিক
মরিয়ম ফাতিমা ( )  হলেন একজন পাকিস্তানি মডেল এবং টেলিভিশন অভিনেত্রী। তিনি ২০১৬ সালের জানুয়ারিতে হাম টিভির লাগাও নামক ধারাবাহিক নাটকে প্রধান চরিত্রে অভিনয়ের মাধ্যমে আত্মপ্রকাশ ঘটান। তিনি এআরওয়াই ডিজিটালের কাব মেরে কেহলাগে নাটকে উজালার ভূমিকায় প্রধান চরিত্রে অভিনয় করেছেন।  তিনি হাম টিভির উদারি নাটকেও অভিনয় করেন, যেটি মোমিনা দুরাইদ প্রোডাকশনস এবং কাশফ ফাউন্ডেশনের সহ-প্রযোজনা করেছে। তিনি কণ্ঠশিল্পী হিসাবে ফারহান সাঈদের সাথে একত্রে উদারি ওএসটি-র জন্য গান গেয়েছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:পাকিস্তানি নারী মডেল বিষয়শ্রেণী:করাচির অভিনেত্রী বিষয়শ্রেণী:পাকিস্তানি টেলিভিশন অভিনেত্রী
ক্লেমেন্টাইন কেক হল একপ্রকার আটাবিহীন কেক যা আস্ত ক্লেমেন্টাইন ফল এবং বাদাম স্বাদে তৈরি করা হয়। এটি সম্ভবত সেফার্দি একটি কমলার কেক থেকে উদ্ভূত হয়েছে বলে মনে করা হয়। জনপ্রিয় সংস্কৃতিতে, ২০১৩ সালের দ্য সিক্রেট লাইফ অব ওয়াল্টার মিটি- চলচ্চিত্রের কাহিনীতে কেকটির ছোটখাটো ভূমিকা ছিল।  জয়েস গোল্ডস্টাইন এটিকে "ক্লাসিক" আখ্যা দিয়েছেন। দ্য সিডনি মর্নিং হেরাল্ড এটিকে "বিখ্যাত" বলে উল্লেখ করেছে। ২০২১ সালে কুকস কান্ট্রি ম্যাগাজিন করা এটিকে "বর্তমানে জনপ্রিয়তার শীর্ষে" উল্লেখ করা হয়েছে।   উপাদান  ক্লেমেন্টাইন কেক হল একপ্রকার আটাবিহীন কেক যা ক্লেমেন্টাইন, বাদামের গুঁড়া বা বাদামের আটা, চিনি, মাখন ও ডিম ব্যবহার করে তৈরি করা হয়। কিছু প্রস্তুতপ্রণালীতে আটার ব্যবহার থাকলেও সাধারণত এটি আটাবিহীন হয়। অতিরিক্ত উপাদানগুলির মধ্যে রয়েছে কমলার রস, কমলা মস্কাট, দুধ, সাদা মিষ্টি দ্রাক্ষাসুরা   বা রিসলিং ওয়াইন, কমলা বা ট্যাঞ্জেরিন তেল, বাদাম ও ভ্যানিলা নির্যাস অন্তর্ভুক্ত হতে পারে। অন্যান্য বিভিন্নতাও রয়েছে।   প্রস্তুতপ্রণালী  সাধারণত সম্পূর্ণ আস্ত ক্লেমেন্টাইন ফুটিয়ে, বীজ বাদ দিয়ে পুরো ফলটি পিউরি করা হয়। এরপর এই ফলমিশ্রণের সাথে বাদামের গুঁড়া, ডিম, মাখন, চিনি ও বেকিং পাউডার মিশিয়ে বেক করা হয়। বাদাম ভেজে বা সিদ্ধ করেও ব্যবহার করা যেতে পারে। ক্যান্ডি ক্লেমেন্টাইন টপিংয়ের উপাদান হিসেবে ব্যবহার করা যেতে পারে। এছাড়াও এটি মিষ্টান্নকারী গ্লেজ বা চিনির গুঁড়া দিয়েও পরিবেশন করা যেতে পারে।  ক্লেমেন্টাইন কেকের ঘন ও স্যাঁতসেঁতে গঠন থাকে। পরিবেশন করার আগে এক বা দুই দিন রেখে দেয়ার ফলে এর স্বাদ বাড়তে পারে। এটি কেকের মধ্যে উপাদানগুলিকে মিশ্রিত করতে সময় নেয়। সংরক্ষণের জন্য ফ্রিজে রাখা যেতে পারে।   বৈচিত্র  এটি আপসাইড-ডাউন কেক হিসেবেও প্রস্তুত করা যায়। কাপকেক আকারেও এটি জনপ্রিয়।   ইতিহাস  thumb|সম্পূর্ণ, খোসাসহ, অর্ধেক ও টুকরা করা ক্লেমেন্টাইন ক্লেমেন্টাইন কেকের উৎস সম্ভবত সেফার্দি কমলা কেক। ১৫শ শতকে সেফার্দি ইহুদিরা ভূমধ্যসাগরীয় অঞ্চলে সাইট্রাস চাষ প্রসারিত করেন এবং পেস্ট্রিতে কমলার ব্যবহার জনপ্রিয় করেন। এই কেকের স্বাদে আইবেরীয় ছাড়াও উত্তর আফ্রিকা ও স্পেনের প্রভাব রয়েছে।  ক্লডিয়া রডেন দ্য গার্ডিয়ান-এ লিখেছেন যে তিনি এই খাবারের বিবর্তন খুঁজে পেয়েছেন, যা তিনি সেফার্দি পাসওভার ডিশ হিসেবে বর্ণনা করেন, "আন্দালুসিয়া থেকে পর্তুগাল, ইতালির লিভোর্নো হয়ে আলেপ্পো পর্যন্ত"। দ্য নিউ ইয়র্কার提到 রডেনের রেসিপি এত অনুকরণ করা হয়েছে যে তিনি নিজেই গণনা হারিয়েছেন।   স্বীকৃতি ও তাৎপর্য  সান ফ্রান্সিসকো ক্রনিকল-এর মতে, জয়েস গোল্ডস্টাইন এটিকে "ক্লাসিক ইহুদি-স্প্যানিশ কেক" বলেছেন। ২০২০ সালে সিডনি মর্নিং হেরাল্ড-এ জিল ডুপ্লেক্স এটিকে "বর্তমানে বিখ্যাত, অদ্বিতীয়, আটাবিহীন সেফার্দি কেক" আখ্যা দেন। নাইজেলা লসন রডেনের রেসিপিকে "চমৎকার" বলে অভিহিত করেন এবং নিজস্ব সংস্করণ তৈরি করেন। ২০২১ সালে কুকস কান্ট্রি提到 এই কেক "বর্তমানে ট্রেন্ডিং"।   জনপ্রিয় সংস্কৃতিতে  ২০১৩ সালের চলচ্চিত্র দ্য সিক্রেট লাইফ অব ওয়াল্টার মিটি-এর শুরুর দৃশ্য ও অন্যান্য কয়েকটি দৃশ্যে এই কেকের উপস্থিতি রয়েছে।   তথ্যসূত্র   বিষয়শ্রেণী:কেক বিষয়শ্রেণী:সাইট্রাস পদ